GiliGold/VAD_KnessetCorpus huggingface dataset:
דוד ביטן: היושב-ראש פנה, אמרתי בסדר, נקים משותפת.
דוד ביטן: באילוץ של המשותפת נוצר מצב שאי-אפשר ללכת על 9-6, כי זה 15.
עפר שלח: 9-7.
דוד ביטן: 9-7 זה צפוף מדי.
יואב קיש: רשימת הדוברים היא חברת הכנסת מרב מיכאלי, חברת הכנסת איילת נחמיאס ורבין, חבר הכנסת מאיר כהן וחבר הכנסת מיקי זוהר.
מרב מיכאלי: עם כל הכבוד להסברים על החישובים, אפשר היה להגיע באותה רשימת הוועדה המשותפת ל-8-6 וזה היה הרבה יותר הגון, הרבה יותר ראוי, הרבה יותר הגיוני.
מרב מיכאלי: התפיסה של הקואליציה במונחים של טוב ורע – מה שעובד לטובת הקואליציה זה טוב, ומה שלא עובד לטובת הקואליציה זה רע.
מרב מיכאלי: מה שעובד לטובת הקואליציה זה הגיוני, ומה שלא משרת את הקואליציה לא הגיוני, וכן הלאה.
מרב מיכאלי: לכן כל הדיון הוא משובש מהעומק שלו, מהיסוד.
מרב מיכאלי: כל האירוע הוא הזוי.
מרב מיכאלי: כמו שחזרנו ואמרנו, להתכנס בין יום השואה לבין יום הזיכרון במיוחד בשביל לדחות בשבועיים משהו שאתם הולכים לעוות אותו אחרי שכבר דחיתם אותו פעם אחת, אחרי שכבר סגרתם שידור ציבורי אחד, מתוך מאמץ להחריב את השידור הציבורי העתידי, ועכשיו גם לעשות את זה בצורה כל כך דורסנית.
מרב מיכאלי: אמרתי היום לדוד שלא צריך אופוזיציה, זה כבר לא חשוב.
מרב מיכאלי: זה בלתי נסבל.
מרב מיכאלי: אפילו מראית העין כבר לא חשובה לכם.
מרב מיכאלי: זה מדהים.
איילת נחמיאס ורבין: אחרי כל הצעקות, אני רוצה קודם כל למחות על משהו שאמרתי אותו גם בבוקר, אמרתי אותו גם במליאה ואני אומר אותו שוב.
איילת נחמיאס ורבין: כשהיו סיבות אמיתיות לחשוב שהתאגיד איננו מוכן לשידור, אנחנו באנו והתגייסנו יחד עם הקואליציה ואמרנו שצריך לדחות את תחילת השידורים.
איילת נחמיאס ורבין: זה קרה כמה פעמים בשנתיים האחרונות.
איילת נחמיאס ורבין: התייחסנו לרמת המוכנות של התאגיד במלוא הרצינות.
איילת נחמיאס ורבין: עכשיו לבוא אלינו בטענות ולהגיד לנו: למה אתם לא התגייסתם כדי לעזור לנו לסגור את התאגיד?
איילת נחמיאס ורבין: סליחה, הכנסת הקודמת, הממשלה בראשות אותו בן-אדם, הקימה את התאגיד, מעכה את עובדי רשות השידור בכלל בלי למצמץ.
איילת נחמיאס ורבין: עכשיו כל מה שנותר לה זה גם למעוך קצת את עובדי התאגיד ונגמר הסיפור, אולי בכלל בלי עובדים.
איילת נחמיאס ורבין: עכשיו כמבקשים להקים את הוועדה המיוחדת או הלא מיוחדת הזאת, אני מודה ומתוודה ששום דבר מיוחד אין בוועדה הזאת חוץ מזה שהקואליציה באמת רוצה לנסות להעביר את הדברים בצורה הכי פשוטה.
איילת נחמיאס ורבין: איך אמר פולקמן?
איילת נחמיאס ורבין: נשאיר את פרק ב' של הדחייה הפוטנציאלית לשלב הבא.
איילת נחמיאס ורבין: אתם מבינים לבד שב-10-6 אתם בסך הכול רוצים להשאיר לעצמכם מרווח תמרון.
איילת נחמיאס ורבין: התוכניות של חברי הכנסת באופוזיציה, זה ברור בעליל שלא מעניינות אתכם, אבל כנראה שאת חברי הכנסת מהקואליציה והתוכניות שלהם לבג"ץ כן מעניינות אתכם.
איילת נחמיאס ורבין: אין לכם שום עניין בתהליך, איך התהליך נראה, איך זה נשמע, איך זה מריח.
איילת נחמיאס ורבין: מחיאות כפיים, אתם תקימו את הוועדה, איזה יופי, נהדר.
איילת נחמיאס ורבין: ומה אחרי זה?
איילת נחמיאס ורבין: כלום עם שום דבר, חברים.
איילת נחמיאס ורבין: אתם מבינים בסופו של דבר שאתם תביאו לתוצאה.
איילת נחמיאס ורבין: שאלו אותי היום מה רוצה הממשלה.
איילת נחמיאס ורבין: איזה תאגיד רוצים.
איילת נחמיאס ורבין: שאלו אותי שאלה עניינית וניסיתי לענות תשובה עניינית.
איילת נחמיאס ורבין: והתשובה העניינית היא שאתם לא יודעים, אתם רק רוצים גוף שאתם יכולים לנהל אותו בלי לשלוט בו, וזה מה שרוצה ראש הממשלה.
איילת נחמיאס ורבין: אז לפחות אמרתי, אל תזרו חול בעיני הציבור, תגידו את האמת.
איילת נחמיאס ורבין: ולכן זה 10-6, רק כדי להשאיר לכם מרווח תמרון.
איילת נחמיאס ורבין: אין לזה שום חשיבות אחרת.
איילת נחמיאס ורבין: אני רוצה לחזק את דברי חברתי, בואו נבטל את הוועדה בכלל.
איילת נחמיאס ורבין: למה צריך ועדה?
אורן אסף חזן: אדוני היושב-ראש, מתעסקים כל כך הרבה בוועדה, למה בעובדים של השידור הציבורי לא התעסקו כל כך הרבה?
איילת נחמיאס ורבין: דיברתי רק על העובדים.
אורן אסף חזן: אני לא תוקף אותך, איילת.
אורן אסף חזן: חלילה.
יואב קיש: אנחנו עוברים לשני הדוברים האחרונים.
יואב קיש: חבר הכנסת מאיר כהן, בבקשה.
מאיר כהן: דוד, אתם לא מזלזלים באופוזיציה, אתם מזלזלים בעצמכם.
מאיר כהן: אתה אמרת: אנחנו לא מזלזלים באופוזיציה.
מאיר כהן: אני לא מרגיש שאתם מזלזלים באופוזיציה, אבל מותר לי להגיד לכם כאשר אתם מזלזלים בעצמכם.
מאיר כהן: אתם הופכים לאט-לאט גם את הוועדה הזאת וגם את עצמכם, אם מותר לי להעיר לכם בפורום מצומצם, למשרתיהם של אדונים.
מאיר כהן: אבל התופעה במנהיגות שלא הייתה הרבה מאוד שנים בכנסת ישראל.
מאיר כהן: אני מעריך אותך, אני מעריך את יואב קיש, טייס בחיל האוויר, גם את אורן חזן אני מעריך, אבל אני שואל את עצמי האם באמת בכל הזדמנות כשמשהו רץ בראשו של ראש הממשלה אתם מתייצבים בלי לשאול את עצמכם מה האינטגרטי שלך, מה האינטגרטי של יואב.
יואב קיש: אני לא מוכן להתפרצויות.
מאיר כהן: הוועדה הזאת היא ועדה מכובדת.
מאיר כהן: אני קורא עכשיו ב-ynet שיו"ר הוועדה מתכוון - - -
יואב קיש: אמרתי את זה פה בוועדה.
אלעזר שטרן: בבוקר לא אמרת לי כששאלתי את השאלה הזאת.
מאיר כהן: הוא מבקש עוד הארכה של 15 ימים.
מאיר כהן: הרי מה אתם עושים.
מאיר כהן: כשאזרח קורא את הדבר הזה ורואה שזימנו את הכנסת בפגרה, ואני לא רוצה להגיד לכם שהעניין הוא חשוב או פחות חשוב, זכותכם הבלעדית, אני מבין את כוחה של הקואליציה, מותר לכם.
מאיר כהן: אבל חובה עליכם לבדוק האם אתם הופכים להיות לבובות.
מאיר כהן: אם אתה רוצה 30 יום, תבוא מראש ותגיד 30 יום.
יואב קיש: זה בדיוק העניין, שזה לא בובה.
יואב קיש: הממשלה ביקשה 15 ואני רוצה 30.
אלעזר שטרן: אבל אתה הבאת 15.
יואב קיש: אני מתקן.
אלעזר שטרן: אבל אתה בונה ועדה עם 15.
מאיר כהן: אני רוצה לסיים בהצעה אישית אליך, דוד.
מאיר כהן: אני עוקב אחרי הכנסת הרבה מאוד שנים.
מאיר כהן: קח את הנושא הזה של פטור מחובת הנחה.
מאיר כהן: זה דבר שהשתמשו בזה במינונים נכונים שכיבדו.
מאיר כהן: השאירו את הכלי הזה למקרה שהוא היה דרמטי.
מאיר כהן: מה אתם עושים היום?
מאיר כהן: כל יום חקיקה מגיעות בקשות, ואומרים לי חברי כנסת: אנחנו יכולים להשיג פטור מהנחה.
יואב קיש: אתה מערבב שני דברים.
מאיר כהן: אני מאוד מקווה שכחלון, שר האוצר, שזאת ההזדמנות שלי להגיד שהייתי בין אלה שתמכו מאוד בצעדים האחרונים, יעמוד על הרגליים האחוריות ויגיד: אני לא מוכן לדחייה של עוד שבועיים.
יואב קיש: מאיר, רק לשאלתך, צריך להפריד בין שני פטורים.
יואב קיש: יש פטור מחובת הנחה שהוועדה הזאת נותנת לחקיקה ממשלתית.
יואב קיש: אנחנו עושים את זה במשורה, כמו שאמרת.
יואב קיש: לא מעט פעמים סירבתי לשרים מהליכוד, חברים שלי, שביקשו ואמרתי להם: חברים, זה לא מצדיק, וכל מקרה לגופו.
יואב קיש: יעידו על כך גם החברים בוועדה, הם מכירים את זה.
יואב קיש: בנוסף לי כיושב-ראש הוועדה יש סמכות לתת פטור מחובת הנחה לוועדת השרים לחקיקה.
יואב קיש: אנחנו עושים את זה חוק אחד אופוזיציה וקואליציה כל שבוע, אחד ואחד.
יואב קיש: זה נעשה לטובת החברים וחברי הכנסת כדי לקדם במקומות שיש חשיבות לחקיקה מהירה.
יואב קיש: אז אל תערב בין שני הדברים.
יואב קיש: הוועדה הזאת בנושא פטורים לממשלה עובדת במשורה.
מיקי רוזנטל: ב-30 לחודש יוצא שבועות, ואז זה ישרת את הכנסת, ואז יעשו את זה בעוד חודש.
מיקי רוזנטל: הכול מניפולציה ורמאות.
מיקי רוזנטל: שקרים.
מיקי רוזנטל: מה לא?
מיקי רוזנטל: אתה לא יודע שה-30 לחודש יוצא שבועות?
מיקי רוזנטל: אתה מיתמם עכשיו?
מיקי רוזנטל: אתה עובד עלינו?
דוד ביטן: אז תעשה זה לפני כן, ב-27 לחודש.
אלעזר שטרן: למה לא הבאתם 30 יום?
מיקי רוזנטל: ככה אתם מתנהלים בכל הצעת החוק הזאת.
יואב קיש: למה לא אמרתם לממשלה?
מיקי רוזנטל: אתה תביא את זה בשבועות?
מיקי רוזנטל: לא תביא את זה.
מיקי רוזנטל: אז תגיד עוד חודש ועוד חודש.
אלעזר שטרן: זה מה שיהיה?
אלעזר שטרן: אתם רואים שהממשלה הולכת לזלזל בכנסת, אז למה אתם לא אומרים לה 30 יום?
מיקי רוזנטל: בשבוע הבא תביא עוד פעם, ולא תכנס את הכנסת, ואז תגידו לא ידענו, שבועות.
מיקי רוזנטל: אוי, לא היה בלוח השנה שלנו.
דוד ביטן: אין בעיה, נתקן את זה ל-27.
יואב קיש: נכון, זה לא הבעיה.
מיקי רוזנטל: כל פעם משקרים, תופסים אתכם, אתם משנים.
יואב בן צור: שבועות זה ה-31 בחודש.
יואב בן צור: ה-1 בחודש זה יום אחרי שבועות, אסרו חג.
יואב קיש: מיקי, זה יום אחרי שבועות, מה אתה מתרגש?
יואב קיש: חברים, לגבי השאלה שהעלה מאיר כהן, וגם אלעזר שטרן.
יואב קיש: אחרי זה אחרון הדוברים יהיה מיקי.
יואב קיש: אורן, משפט.
יואב קיש: יוסי יונה פה?
יואב קיש: הוא ביקש גם משפט.
אורן אסף חזן: רק אגיד לחברים מהאופוזיציה - - -
יואב קיש: בקצרה.
יואב קיש: אל תלהיט לי פה את כל הדיון.
אורן אסף חזן: לא, אני אהיה עדין.
אורן אסף חזן: עשיתי מספיק להשבוע.
אורן אסף חזן: אגב, זה לא אני שמלהיט דיונים.
אורן אסף חזן: לא חשוב שמות.
אורן אסף חזן: רק אגיד לחברים מהאופוזיציה, שהלוואי שבמהלך השנתיים שחלפו הייתי רואה אותם נלחמים כך כדי לסייע לנו למצוא פתרון לעובדים ברשות השידור.
מרב מיכאלי: כשאתם באופן חד-צדדי - - -
אורן אסף חזן: אני מבקש, אל תפריעי לי.
אורן אסף חזן: אני חושב שבגילך ובמעמדך את יודעת שלפעמים צריך לשבת בשקט.
אורן אסף חזן: אני חושב שאת צריכה ללמוד את זה כבר במקום שאת נמצאת.
אורן אסף חזן: עצוב לי לראות שכל פעם שזה נוגע בסוף לכוח שלהם, לכיסא שלהם, לעוד מושב, הם ישר באים וצועקים ומוצאים את המקום להטיח בנו שלנו לא אכפת, ורק אותם זה מעניין.
אורן אסף חזן: ועוד דבר אחד, שיעור לאופוזיציה, לחלקים ממנה שעוד לא הפנימו - - -
יואב קיש: אל תלהיט פה את הדיון.
יואב קיש: ביקשת משפט אחד, אמרת, תודה.
יואב קיש: אחרון הדוברים חבר הכנסת מיקי זוהר, בבקשה.
יואב קיש: חברים, לא צריך להכניס פה את כל האמוציות סביב הנושא של התאגיד.
יואב קיש: הוועדה הזאת רק אחראית להקמת הוועדה שתדון.
יואב קיש: כל הדיונים שהיו כאן סביב המספרים הם לגיטימיים.
יואב קיש: אני רק רוצה להזכיר לכולם שהרוב של ועדת הכנסת הוא 11 קואליציה 6 אופוזיציה.
יואב קיש: זו הסיטואציה כרגע.
יואב קיש: אז כל מי שאומר שאין ועדות כאלה בכנסת, נא להוריד טיפה את הטונים.
מרב מיכאלי: זה לא בסדר שאתם לא הוספתם לנו חבר - - -
מיקי רוזנטל: אתה אומר:
מיקי רוזנטל: אם יש גנב אחד, אז הגנב הבא הוא בסדר.
מיקי רוזנטל: זה מה שאתה מספר לנו עכשיו.
מיקי רוזנטל: ביזיון.
יואב קיש: אנחנו מעלים להצבעה הצעה להרכב לוועדה המשותפת.
מיקי רוזנטל: רביזיה.
יואב קיש: רביזיה ב-15:35.
יואב קיש: חברים, אנחנו פותחים את הישיבה.
יואב קיש: אנחנו כקואליציה רוצים לקבל בקשה של האופוזיציה לשינוי חברים.
יואב קיש: שינוי החברים שהם ביקשו זה שינוי סיעתי, זה לא רק שמי, ולכן אמליץ בהמשך לקבל את הרביזיה, לעשות את השינוי, ואנחנו נצביע שוב.
יואב קיש: בוועדת הכלכלה, במקום נציג של יש עתיד, שהיה יעקב פרי, יהיה נציג של המחנה הציוני, יוסי יונה.
יואב קיש: בוועדת הכנסת, במקום נציג של המחנה הציוני, מרב מיכאלי, יהיה נציג של יש עתיד, אלעזר שטרן.
יואב קיש: אלה השינויים שאנחנו נאשר.
יואב קיש: לכן מיקי, ברשותך אני חוסך את ייצוג הרביזיה, כי הקואליציה כרגע תומכת ברביזיה.
יואב קיש: אתן לך אחר כך לדבר כמה מילים.
יואב קיש: מי בעד אישור הרביזיה?
<קריאה: אבל איך יכול להיות שדוד ביטן יעמוד בראשות הוועדה?
<קריאה: איך יכול להיות שדוד ביטן יעמוד בראשות הוועדה?
<קריאה: אחרי כל מה שהוא אמר על עובדי התאגיד, איך זה יכול להיות?
<קריאה: איך זה יכול להיות?
יואב קיש: מיקי, אתה רוצה להגיד כמה מילים לפני ההצבעה?
מיקי רוזנטל: האמת שיש צדק בדבריו של הבחור.
מיקי רוזנטל: אני לא רציתי להגיד את זה, אבל עכשיו שהוא אמר את זה.
יואב קיש: יש לך זכות דיבור.
יואב קיש: לצורך העניין זה כמו זמן הייצוג.
מיקי רוזנטל: חבר הכנסת דוד ביטן התבטא באופן פוגעני מאוד נגד עובדי התאגיד.
דוד ביטן: אני דווקא אמרתי - - -
יואב קיש: ביטן, אנחנו לא מתחילים דיון.
מיקי רוזנטל: השמצת אותם, רדפת אחריהם, אמרת עליהם דברים נוראיים.
מיקי רוזנטל: אני לא אצטט את זה עכשיו.
מיקי רוזנטל: לכן יש טעם לפגם בעובדה שהוא עומד בראש הוועדה שאמורה לקבוע את עתידם.
דוד ביטן: נזכרת בזה עכשיו?
מיקי רוזנטל: כן, עכשיו שמעתי אותו והוא צודק.
דוד ביטן: אמרתי לפני שבוע ומשהו שאין לי שום דבר נגד העובדים.
יואב קיש: אני מעלה שוב להצבעה, עם התיקון כמו שאמרתי, עם החברים כפי שקראתי קודם.
יואב קיש: יוסי יונה יהיה חבר מטעם הכלכלה ואלעזר שטרן מטעם ועדת הכנסת.
יואב בן צור: מה הרכב הוועדה?
יואב קיש: אני רואה שלא ברור, קצת בלבלתי.
יואב קיש: הוועדה תהיה בת 16 חברים, 8 חברים מכל ועדה, לפי ההרכב הבא: חברי הכנסת מטעם ועדת הכלכלה: דוד ביטן יכהן כיושב-ראש הוועדה, נורית קורן, שולי מועלם, רועי פולקמן, יעקב אשר, איתן כבל, יוסי יונה ועיסאווי פריג'.
יואב קיש: מטעם ועדת הכנסת: יואב קיש, אמיר אוחנה, מיקי זוהר, יואב בן צור, רוברט אילטוב, אלעזר שטרן, אחמד טיבי, איילת נחמיאס ורבין.
יואב קיש: נמנעים – נמנעים
יואב קיש: אנחנו דנים בטענת נושאים חדשים שעלתה בעת הדיון בוועדה המשותפת לוועדת הכלכלה ולוועדת הכנסת לדיון בהצעת חוק השידור הציבורי הישראלי (תיקון מס' 7), התשע"ז-2017.
יואב קיש: נמצא אתנו יושב-ראש הוועדה המשותפת, חבר הכנסת דוד ביטן.
יואב קיש: בבקשה תציג את הטענות.
דוד ביטן: כפי שהצגתי בוועדה, יש סעיפים שמהווים נושא חדש בכל הקשור להצעת החוק שבה אנו דנים.
דוד ביטן: לכן ביקשנו לטעון טענת נושא חדש.
יואב קיש: יש אתנו את היועצת המשפטית של הוועדה?
יואב קיש: את רוצה להגיד בקצרה מה הנושאים שמוגדרים כנושאים חדשים?
דוד ביטן: כתבתי לכם במכתב.
<אביטל סומפולינסקי: יש פה ארבעה קבצים של הסתייגויות.
<אביטל סומפולינסקי: חברת הכנסת לוי אבקסיס ביקשה להוסיף 8 סעיפים חדשים להצעת החוק בנושא העובדים, המנהל הזמני, המשרה של מנהל החטיבה, נושאים שברמת העיקרון קשורים יותר להצעת החוק שהממשלה מתכוונת להניח, תיקון מספר 8, ופחות למועד הדחייה.
יואב קיש: הם יהיו רלוונטיים לסיבוב הבא.
<אביטל סומפולינסקי: סיעת יש עתיד ביקשה גם כן להוסיף כ-20 סעיפים חדשים לתאגיד, וגם לשנות את סעיף 37 ואת סעיף 55.
יואב קיש: שאינם נידונים בהצעת החוק.
<אביטל סומפולינסקי: שעניינם מינויים בתאגיד ונושא החדשות בתאגיד.
<אביטל סומפולינסקי: סיעת המחנה הציוני ביקשה להוסיף מספר רב של סעיפים גם לחוק תאגיד השידור הציבורי וגם ביקשה להוסיף מספר רב של סעיפים לתיקון חוק התקשורת (בזק ושידורים), התשמ"ד-1984, שלא נדון בכלל במסגרת הצעת החוק הזאת.
<אביטל סומפולינסקי: ארבל אסטרחן, יש צורך בפירוט נוסף?
יואב קיש: לפני שנצביע, חבר הכנסת איתן כבל, האם אתה רוצה להתייחס מדוע הנושאים אינם נושאים חדשים?
איתן כבל: לדעתי הנושאים הם לא נושאים חדשים.
איתן כבל: אני מכיר אותם כבר זמן רב, דרך אגב.
יואב קיש: בדרך כלל בוועדת הכנסת מי שמרגיש לפעמים מבוכה קלה בטענות על נושאים חדשים זה אני כיושב-ראש שבא למנוע, והפעם התהפכו היוצרות ואנחנו מביאים את האופוזיציה להגן ולומר מדוע זה אינו נושא חדש, בעניין דחייה של שבועיים בחוק.
איתן כבל: אני חוזר למי שלא יודע, אני רוצה להגיד לכם שזה מוכן כבר מהבוקר, לכן זה לא חדש.
איתן כבל: אתה ראית את זה פה במשך כל הדיון, עבורך זו לא הייתה הפתעה.
דוד ביטן: כשטוענים על נושא חדש זה לא מתי כתבו אותו.
יואב קיש: אני רוצה ללמוד קצת מניסיונו של איתן כבל כדי שכאשר אני אצטרך להשתמש בנימוקים החזקים האלה יהיה לי אותם בארסנל.
איתן כבל: אני יכול לומר, גם משיחה שהייתה לי עם מי שכתבו וניסחו את ההסתייגויות, גיא עציון ודניאל אריאב, זה לא חדש להם.
איתן כבל: לשיטתם הסעיפים האלה יש להם השפעה דרמטית מאוד על התפקוד של השידור הציבורי והשפעה ישירה על העובדים.
איתן כבל: אנחנו לקראת הבחירות להסתדרות, אנחנו תומכים בשלי יחימוביץ, ומכיוון שכך סברנו שמן הראוי שכל הסעיפים האלה יתווספו להצעת החוק.
דוד ביטן: שכנעת אותי מדוע לא.
דוד ביטן: הדבר היחיד שחדש – שזה לא חדש כי כתבו את זה הבוקר.
איתן כבל: כדאי שלא תיפול שגגה, שאף אחד לא יסמס עכשיו לדב חנין שאנחנו עוסקים בעניין חדש.
איתן כבל: לכן לשיטתנו זה צריך להיות חלק מן החוק, וחייב להיות חלק מן החוק.
דוד ביטן: אגיד לך מה הסיבה, כי אנחנו נעשה חיבור בין החוק הזה לחוק השני ואז יש לזה משמעות.
איילת נחמיאס ורבין: ולכן אתם צריכים להימנע מטענת נושא חדש.
יואב קיש: אחרי האתנחתא הקומית הזו אנחנו עוברים להצביע.
יואב קיש: מי בעד הצעתו של יושב-ראש הוועדה המשותפת, שמדובר בנושאים חדשים?
יואב קיש: נמנעים – אין הטענה בדבר נושאים חדשים, כפי שפורטו, נתקבלה.
יואב קיש: בקשתו של יושב-ראש הוועדה המשותפת התקבלה.
יואב קיש: המשמעות היא שנושאים אלה לא ייכנסו להצעת החוק, גם לא כהסתייגויות.
יואב קיש: אנחנו נועלים את הישיבה.
יואב קיש: חברים שלום.
יואב קיש: יש לנו על סדר היום את בקשת הממשלה לפטור מחובת הנחה על שולחן הכנסת לכל הקריאות.
יואב קיש: הצעת חוק השידור הציבורי (תיקון מס' 8).
יואב קיש: התיקון הוגש למליאה כבר אתמול אבל היום אנחנו רוצים לקיים את הדיון בקריאה ראשונה.
יואב קיש: נציג משרד התקשורת, בבקשה רן, תסביר לנו את לוחות הזמנים ומדוע נדרש פטור.
<רן שטרית: תודה רבה אדוני היושב ראש.
<רן שטרית: פטור נדרש לאור העובדה שתאגיד השידור הציבורי אמור לעלות לאוויר ב-15.5.
<רן שטרית: מטרת הצעת החוק הזאת היא לעגן את הסכמת ראש הממשלה והשרים בחקיקה ולהקים תאגיד חדשות עצמאי.
<רן שטרית: לאור העובדה שסיום החקיקה צריך להיות עד ה-15.5 נדרש פטור מחובת הנחה.
יואב קיש: טוב, אני רוצה להגיד שבעצם בשביל לסיים את החקיקה הזאת בזמן אנחנו מחויבים בשבוע הבא, סוף השבוע, לסיים את החקיקה, הכנסת.
יואב קיש: כדי לאפשר לחברי הכנסת עבודה מספקת בוועדה, הדיון היום הוקדם ולא חיכינו לשבוע הבא בדיוק בשביל לאפשר עבודה בוועדה בימי ראשון, שני ושלישי.
יואב קיש: זו הסיבה לפטור.
יואב קיש: אני בהחלט רואה בכך צורך ולכן, אני בעד אישור הבקשה.
יואב קיש: אז אני מעלה להצבעה את בקשת הממשלה לפטור מחובת לכל הקריאות, גם לראשונה היום וגם לשנייה והשלישית בשבוע הבא כנראה.
יואב קיש: מי בעד, שירים את ידו?
יואב קיש: שישה בעד.
יואב קיש: לא צריך רביזיה.
שולי מועלם-רפאלי: אחרי המליאה מתכנסים?
שולי מועלם-רפאלי: צריך להגיד את זה.
יואב קיש: חברים, אנחנו נתכנס אחרי ההצבעה במליאה, כמובן בהנחה שהחוק יעבור, לקבוע ועדה, מן הסתם, אותה ועדה כפי שהוקמה לטפל בתיקון הקודם.
יואב קיש: על סדר היום: קביעת ועדה לדיון בהצעת חוק השידור הציבורי הישראלי (תיקון מס' 8).
יואב קיש: יש לנו הצעה שאני אקריא אותה, ואני מבקש את תמיכת החברים.
יואב קיש: אני אגיד במילה אחת שתיקון מס' 7 שעבר פה לפני כשבוע, זה אותה ועדה שאז כינסנו ללא שינוי בחברים.
יואב קיש: מדובר על ועדה משותפת מטעם ועדת הכלכלה ומטעם ועדת הכנסת עם שמונה חברים מוועדת הכנסת ושמונה חברים מוועדת הכלכלה בראשות ועדת הכלכלה, בראשות דוד ביטן.
יואב קיש: אני מקריא את ההודעה שאני מבקש את תמיכת הוועדה בעניין: ועדת הכנסת קבעה כי הצעת חוק השידור הציבורי הישראלי (תיקון מס' 8) תידון בוועדה משותפת לוועדת הכלכלה ולוועדת הכנסת לשם הכנתה לקריאה שנייה וקריאה שלישית.
יואב קיש: הוועדה תהיה בת 16 חברים, שמונה חברים מכל ועדה לפי ההרכב הבא: מטעם ועדת הכלכלה – חבר הכנסת דוד ביטן אשר יכהן כיושב ראש, חברת הכנסת נורית קורן, שולי מועלם, רועי פולקמן, יעקב אשר, איתן כבל, יוסי יונה ועיסאווי פריג'.
יואב קיש: מטעם ועדת הכנסת – חברי הכנסת יואב קיש, אמיר אוחנה, מיקי זוהר, יואב בן צור, רוברט אילטוב, אלעזר שטרן, אחמד טיבי, איילת נחמיאס ורבין.
יואב קיש: זו ההצעה.
יואב קיש: אז אני מעלה להצבעה את החלטת הוועדה.
יואב קיש: נמנעים – אין <הרכב הוועדה לדיון בהצעת חוק השידור הציבורי הישראלי (תיקון מס' 8) התשע"ז-2017, אושר.
יואב בן צור: יש שם לוועדה?
יואב קיש: יושב ראש הוועדה דוד ביטן, וברגע שנקים אותה, אני אקריא במליאה, הוא יוציא את ה – לפי מה שהבנתי זה יהיה רק בשבוע הבא.
יואב קיש: שלום, אנחנו מתחילים את הישיבה.
אלעזר שטרן: אפשר להגיד לפרוטוקול?
אלעזר שטרן: אמרתי שאני מבקש שהישיבה תהיה ארוכה, כי עד שיש כאן ישיבה שיש בה הגיון אז שהיא תימשך.
רועי פולקמן: זה לא יהיה ארוך.
יואב קיש: שלום, צהריים טובים, אנחנו פותחים את הישיבה.
יואב קיש: על סדר-היום: בקשת הממשלה להקדמת הדיון בהצעת חוק מס הכנסה (הגדלת נקודות זיכוי להורים) (מ/1133).
יואב קיש: נציג האוצר, בבקשה, תציג את עצמך.
<ישי פרלמן: ישי פרלמן מרשות המסים.
<ישי פרלמן: בעצם זאת הצעה שמבקשת להגדיל את נקודות הזיכוי להורים לילדים קטנים עד גיל חמש.
<ישי פרלמן: ההצעה מגדילה גם את נקודות הזיכוי של האישה וגם את נקודות הזיכוי של הגבר.
יואב קיש: יש לי רק שאלת הבהרה – נדב ורועי, תקשיבו גם אתם – מה קורה במקרה של הורים גרושים?
יואב קיש: זוג הורים גרושים עובדים, האם ההגדלה של הנקודות גם תקפה לגבי הגרושים?
<ישי פרלמן: כן, גם לגבי הגרושים.
<ישי פרלמן: פשוט לגבי זוגות נשואים זה הולך גבר ואישה – הגבר מקבל נקודות זיכוי על-פי מתווה מסוים והאישה מקבלת על-פי מתווה אחר.
<ישי פרלמן: במקרה של הורים גרושים זה בדיוק אותו דבר, רק שאת נקודות הזיכוי של האישה מקבל מי שחזקת הילדים עליו, מי שמטפל בילדים; ואת נקודות הזיכוי של הגבר מקבל מי שהילדים לא אצלו, אבל זה אותן נקודות זיכוי.
רועי פולקמן: הם מקבלים את אותן נקודות זיכוי.
יואב קיש: ואם החזקה אצל הגבר, אז מה הוא מקבל?
<ישי פרלמן: הוא מקבל את הנקודות של האישה, והאישה מקבלת את הנקודות של הגבר.
יואב קיש: יש הבדל בין האישה לגבר?
<ישי פרלמן: עכשיו לא יהיה.
<נדב שיינברגר: עכשיו בחוק הזה אנחנו משווים.
<ישי פרלמן: בעקבות התיקון לא יהיה הבדל.
<נדב שיינברגר: עכשיו אנחנו משווים בין הגבר לאישה.
יואב קיש: אז מה זה משנה מה שאמרת לי?
<נדב שיינברגר: זה היה נכון עד עכשיו.
יואב קיש: בוא נדבר על מה שהחוק הזה עושה.
יואב קיש: האם זה משנה אם אתה גבר או אישה במסגרת החוק הזה במקרה של הורים גרושים?
<נדב שיינברגר: אני אסביר לך למה.
יואב קיש: שים מיקרופון, ותציג את עצמך לפרוטוקול.
<נדב שיינברגר: נדב שיינברגר ממשרד האוצר.
<נדב שיינברגר: זה לא משנה, מכיוון שבראש ובראשונה דבר ראשון שהחוק הזה עושה, הוא משווה את התנאים בין גבר לאישה, כלומר, זה כבר לא משנה.
יואב קיש: המגדר לא ישנה בהטבה, ולא ישנה אם הם נשואים או גרושים.
<נדב שיינברגר: כן, נכון.
<נדב שיינברגר: רק בכיתוב זה יהיה כאילו מי שמחזיק בחזקה - - -
יואב קיש: זה משהו שדיברנו עליו, והיה לי מאוד חשוב.
רועי פולקמן: צודק, באמת חשוב.
יואב קיש: נציג האוצר, תסביר למה הדחיפות, בבקשה, ונמשיך.
<נדב שיינברגר: אני אסביר את הדחיפות.
<נדב שיינברגר: אם אתה רוצה הוא יסביר את המקצועי.
יואב קיש: רק נחזור לעניין.
יואב קיש: המצב נכון להיום לגבר גרוש עם ילדים קטנים, הוא לא מקבל נקודות זיכוי?
<ישי פרלמן: מקבל נקודות זיכוי.
יואב קיש: מקבל?
<ישי פרלמן: כן.
<ישי פרלמן: בדרך כלל בתיקים ב-99% מהמקרים בדיוק אותו דבר כמו גבר נשוי.
יואב קיש: מתי זה שונה?
<ישי פרלמן: היום, כשהילדים אצלו.
יואב קיש: לא אצלו, כשהחזקה אצל האם בגירושין.
<ישי פרלמן: אז זה אותו דבר בדיוק כמו אצל זוגות נשואים.
יואב קיש: וזה לא משנה אם החזקה היא משותפת או אם החזקה אצל האישה או אצל הגבר, זה לא ישנה לצורך החוק.
<ישי פרלמן: לא פחות.
<ישי פרלמן: זה יכול לתת - - -
ישראל אייכלר: אצל זוגות נשואים יש לגבר נקודות?
<ישי פרלמן: כן, היום זה עד גיל שלוש.
<ישי פרלמן: אחרי התיקון זה יהיה כמו האישה לגבי ילדים עד גיל שלוש.
יואב קיש: האם גם האב וגם האם במקרה של משמורת משותפת יכולים לרשום את העניין ולקבל את הזכאות בנקודות הזכאות?
יואב קיש: זה מה שאני רוצה להבין.
<ישי פרלמן: הם מקבלים כמו במשפחה נשואה.
<ישי פרלמן: כלומר, לא כל אחד מהם יקבל את נקודות הזיכוי המוגדלות.
<ישי פרלמן: היום זה לא משנה.
<ישי פרלמן: לאחר התיקון בחוק זה לא ישנה.
יואב קיש: יש הבדל בין הזיכוי, יש נקודות מוגדלות היום שהאישה מקבלת.
יואב קיש: והגבר לא מקבל נקודות מוגדלות.
יואב קיש: זה המצב היום.
יואב קיש: אנחנו מתקנים את זה שזה יהיה שווה, שגם האישה וגם הגבר יקבלו את אותן נקודות זיכוי.
<ישי פרלמן: נכון.
<נדב שיינברגר: נכון, אנחנו משווים.
יואב קיש: ולא משנה אם הם נשואים או גרושים.
ישראל אייכלר: שאלה קטנה.
ישראל אייכלר: תושב ישראל שהוא לא אזרח ומשלם פה מס גם יש לו את נקודות הזיכוי?
<ישי פרלמן: אם הוא תושב ישראל אז כן.
<ישי פרלמן: זה תושב ישראל?
<ישי פרלמן: תושב ישראל כן.
דוד אמסלם: בואו נצביע, אני באמצע דיון.
יואב קיש: נדב, אתה רוצה רק להגיד על הדחיפות?
יואב קיש: ואנחנו מצביעים.
יואב קיש: רק שנייה, אבי, כן, אברהם.
אברהם נגוסה: לא משנה אם הילדים אצלו או לא?
רועי פולקמן: אותו דבר.
יואב קיש: זה היה משהו שמאוד הקפדתי עליו.
דוד אמסלם: הם נשארים אותו דבר.
יואב קיש: בבקשה, נדב.
<נדב שיינברגר: הדחיפות נובעת מזה שהחוק הזה הוא גם רטרואקטיבי, כלומר, הוא מינואר 2017, וחבל שכספים שעכשיו חונים באוצר – ואלו הרבה כספים שיגיעו למשפחות האלה.
<נדב שיינברגר: ולכן, אנחנו חושבים שדחוף מאוד לסיים את זה בשבוע-עשרה ימים הקרובים כדי שהכסף הזה יעבור לציבור.
יואב קיש: אני רוצה להגיד שבוועדה הזו בדרך כלל אנחנו לא נותנים פטור מחובת הנחה.
<נדב שיינברגר: האוצר גם לא מביא.
יואב קיש: ברור שיש פה חוק שבא להטיב עם הציבור, וברגע שזה המצב אז כמובן שאין לנו סיבה שלא לעזור במה שאנחנו יכולים, ולכן אני מציע להצביע בעד היוזמה.
יואב קיש: מי בעד בקשת הממשלה לפטור מחובת הנחה לקריאה ראשונה?
אלעזר שטרן: שנדב ישמע.
אלעזר שטרן: שומע?
אלעזר שטרן: אצלנו באופוזיציה מצביעים לפי הגיון.
אלעזר שטרן: לא דווקא בגלל שאתה באופוזיציה תצביע נגד.
יואב קיש: אני מתבקש לפתוח את הישיבה.
יואב קיש: הצעת חוק מס הכנסה (הגדלת נקודות זיכוי להורים)(הוראת שעה), התשע"ז-2017 עברה במליאה בקריאה ראשונה וחזרה לוועדת כנסת לקביעת ועדה.
יואב קיש: אני מציע להעביר לוועדת כספים.
יואב קיש: ההצעה תעבור לוועדת כספים.
יואב קיש: תודה רבה לכולם ישיבה זו נעולה.
יואב קיש: על סדר-היום יש כמה נושאים, חלקם פרוצדוראליים וחלקם עקרוניים מאוד.
יואב קיש: הרפורמה ביחסים שבין הממשלה לכנסת בנושאים הבאים: חובת התייצבות בפני ועדות הכנסת, פיקוח הכנסת על הממשלה, עבודת הכנסת, חקיקה פרטית.
יואב קיש: אני רוצה להגיד לחברי הכנסת וגם לגופים שבאו לפה לייצג ולשמוע, שבשבוע הבא יש לנו ישיבה משותפת עם השרה שקד והשר יריב לוין, שיחד עם הוועדה הזאת נוביל את הרפורמה הזאת, וכמובן עם יושב-ראש הכנסת יולי אדלשטיין.
יואב קיש: זו ישיבת הכנה שבה חברי הכנסת יעלו את הרעיונות ונדבר עליהם.
יואב קיש: יש לנו עוד שני נושאים.
יואב קיש: האחד זה קביעת ועדה לתיקון פקודת מס הכנסה (הטבות מס ליישוב מאוים באזור), של חבר הכנסת בצלאל סמוטריץ.
יואב קיש: יש בקשה של מיקי זוהר להעביר את החוק אליו, ובצלאל רוצה להעביר את החוק אליו.
יואב קיש: נחכה ליושב-ראש ועדת כספים שיגיע לדון בעניין הזה.
יואב קיש: בנוסף יש לנו בקשה של יושב-ראש ועדת הפנים בנושא בקשה לפטור מחובת הנחה לפני קריאה שנייה ושלישית להקדמת הדיון בהצעת חוק פיקוח על מחירי קייטנה ציבורית, התשע"ז-2017.
יואב קיש: תומר, בבקשה.
<תומר רוזנר: בקצרה, מדובר בהצעת חוק שמטרתה לאפשר לשר הפנים לפקח על מחירי קייטנות שמנהלות רשויות מקומיות וגופים אחרים ממשלתיים.
<תומר רוזנר: מכיוון שהוועדה קיימה מספר דיונים בהצעה, והרצון הוא לאפשר את הפעלת הסמכות הזאת כבר השנה, מבקשים להקדים ככל האפשר את הדיון במליאה, כך ששר הפנים יוכל להפעיל את הסמכות הזאת כבר השנה.
יואב קיש: דיבר אתי יושב-ראש הוועדה.
יואב קיש: זה מהלך שהוועדה מובילה לדעתי כבר הרבה זמן.
שולי מועלם-רפאלי: זה כמעט שנתיים.
יואב קיש: כמעט שנתיים, בנושא הורדה ופיקוח על מחירי קייטנות, ולקראת הקיץ חשוב שהדבר הזה יושלם בהקדם.
יואב קיש: לכן אני לא רואה סיבה שלא להיענות לבקשת היושב-ראש.
יואב קיש: אנחנו בוועדה הזאת בדרך כלל לא נותנים פטורים מחובת הנחה, רק כשהנושאים הם לטובת הציבור וכשהם דחופים.
יואב קיש: אני חושב שהבקשה הזאת עונה לעניין.
יואב קיש: אני מביא להצבעה את בקשת יושב-ראש ועדת הפנים והגנת הסביבה להקדמת הדיון בהצעת חוק פיקוח על מחירי קייטנה ציבורית.
יואב קיש: בעד בקשת יו"ר ועדת הפנים – 6
יואב קיש: הגיע לפה יושב-ראש ועדת הכספים.
יואב קיש: בבקשה, בצלאל, אתה המציע של הצעת החוק הטבות במס ליישוב מאוים באזור.
יואב קיש: אבל לפני שאתה מתחיל, אני רוצה לשאול שאלה.
יואב קיש: גפני, אתה מעוניין שזה יישאר בוועדת הכספים או לא?
משה גפני: חד-משמעית.